dc.description.abstract Afrikaans: In die meegaande projek is daar ’n ondersoek gedoen na die interval voorkoms van KIR gene in drie Suid Afrikaanse studiegroepe. KIR speel ’n belangrike rol in immuniteit deur die vulling van is gaping tussen virus besmetting en sel-gemediëerde immuniteit. As gevolg van die vermoë om abnormale selle waar te neem, besit moordselle die vermoë om selle te vernietg wanneer ’n abnormale HLA molekule uitgedruk word tydens KIR/HLA interaksie. Swart, kleurling en blanke etniese groepe is ingesluit in die studie. DNA is van indiwidue verkry deur gebruik te maak van die “uitsout” proses voor SSP-PCR genotipering. Sewentien inleiër pare was gebruik in die identifisering van die individuele KIR gene. Die elektroforese van die PCR produkte is dan opgeweeg teen ’n molekulêre gewigsaanwyser om die korrekte grootte te bepaal. Die eindprodukte is besigtig onder ’n ultraviolet lig en aangeteken as teenwoordig al dan nie. Die inligting is aangeteken in ’n tabel met die aanduiding van elke geen as teenwoordig al dan nie. Hierdie tabelle is dan gebruik vir grafiese en Chi2 verwerking. Hierdie grafieke is gebruik vir ’n kritiese analiese van koppelversteurings binne die etniese groepe. Die resultate bevestig dat al die raamwerkgene 100 % teenwoordig is binne al drie groepe. Die swart en kleurling groepe is nie voorheen vir KIR tipeer nie. Ondersoek binne die nie-raamwerk gene het gelei tot die ontdekking van nuwe haplotipes, waarvan die meeste waargeneem is binne die kleurling groep. Positiewe koppelversteurings is gevind tussen 2DL2-2DS2 en 2DL5B-2DS5 vir beide die blanke en swart groepe terwyl 2DL1-2DL2 en 2DL5B-2DS5 koppelvesteurings binne die kleurling groep vertoon het. Geen negatiewe koppel versteurings is waargeneem binne enige van die groepe nie. af